# Poteze zaslona na dotik

Če podrsate od roba zaslona proti sredini zaslona, lahko aktivirate učinke. Tukaj lahko konfigurirate, kateri učinek bo aktiviran na vsakem robu zaslona.

S poljubnim gumbom miške kliknite na kvadrat in v kontekstnem meniju izberite učinek. Robovi z modrim kvadratom že imajo priložen učinek, sivo obarvan kvadrat pomeni, da za ta rob ni izbran noben učinek.

Število dostopnih elementov v kontekstnem meniju je odvisno od nastavitev v modulu Učinki na namizju v kategoriji Delovni prostor. Izberite svoje najljubše učinke iz skupine Upravljanje z okni. To aktivira ustrezne elemente v kontekstnem meniju.